**09.12.2019**

**Informaţia cu privire la condiţiile de ocupare a funcţiei publice cu statut special vacante din sursă externă**

**de nivel ierarhic profesional aferente categoriilor de funcţii prevăzute pentru corpul de subofiţeri**

|  |
| --- |
| **Ministerul Afacerilor Interne**  **Inspectoratul General pentru Situaţii de Urgenţă**  **mun. Chişinău, str. Gheorghe Asachi, 69**  **Anunţ cu privire la ocuparea funcţiei publice cu statut special vacante de**  **Subofițer al Secției instrumentală al Orchestrei „Plai Moldovenesc” al MAI**  **(cu statut de direcție) IGSU**  **mun. Chişinău, str. Gheorghe Asachi, 69** |
| Funcţia vacantă poate fi ocupată de toţi candidaţii, **inclusiv cei din sursă externă,** în condiţiile art.15 alin (5) din Legea nr.288 din 16.12.2016 privind funcţionarul public cu statut special din cadrul Ministerului Afacerilor Interne şi pct. 77 din Regulamentul cu privire la ocuparea funcţiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460 din 22.06.2017.  **Scopul general al funcţiei:**  Titularul postului are rolul de a renova, însuşi şi reproduce întregul repertoriu al Orchestrei.  **Sarcini de bază:**   1. Urmăreşte şi ia sau propune măsurile necesare pentru menţinerea calităţii interpretative şi eventual îmbunătăţirea ei. 2. Primeşte partiturile încredinţate de dirijorul orchestrei, respectând indicaţiile date de conducerea orchestrei privind conţinutul liniei melodice, ţinuta vestimentară, machiaj, coafură etc. 3. Respectă programul stabilit de conducerea ansamblului, disciplina repetiţiilor şi a spectacolelor. 4. Se încadrează în munca şi disciplina colectivă a spectacolelor în care au fost distribuiţi, interpretând convingător şi la cel mai înalt nivel artistic piesele muzicale. 5. Ia zilnic cunoştinţă despre programul de repetiţii şi spectacole. 6. Însuşeşte partiturile muzicale în mod temeinic şi în termenul stabilit de conducere.   **Condiţii de angajare:**  ***Cerinţe generale:***  În conformitate cu prevederile art. 13 al Legii nr.288 din 16.12.2016 privind funcţionarul public cu statut special din cadrul Ministerului Afacerilor Interne, în funcţii publice cu statut special din cadrul Ministerului Afacerilor Interne poate fi angajată orice persoană, indiferent de rasă, naţionalitate, etnie, sex, religie sau origine socială, care întruneşte cumulativ următoarele cerinţe:  - deţine cetăţenia Republicii Moldova;  - cunoaşte limba de stat;  - a atins vîrsta de 18 ani;  - este aptă din punct de vedere medical pentru exercitarea funcţiei, conform deciziei Comisiei medicale a Ministerului Afacerilor Interne;  - are studiile necesare pentru funcţia în care urmează să fie angajată;  - nu are antecedente penale;  - nu are calitatea de bănuit, învinuit sau inculpat în cadrul unui proces penal;  - are o reputaţie ireproşabilă;  - nu a fost concediată dintr-o funcţie publică cu statut special pentru încălcarea disciplinei de serviciu;  - nu este membru al unui partid politic, al unei organizaţii social-politice sau al unei organizaţii interzise de lege;  - nu are, în ultimii 5 ani, în cazierul privind integritatea profesională, înscrieri cu privire la rezultatul negativ al testului de integritate profesională pentru încălcarea obligaţiei prevăzute la art.7 alin.(2) lit.a) din [Legea nr.325/2013](lex:LPLP20131223325) privind evaluarea integrităţii instituţionale;  - corespunde cerinţelor speciale prevăzute de legislaţie;  - nu are interdicţia de a ocupa o funcţie publică sau de demnitate publică, ce derivă dintr-un act de constatare al Autoritîţii Naţionale de Integrare.  ***Cerinţe specifice:***  ***Studii*** - *medii speciale în domeniul interpretativ la instrumente populare sau clasice*.    ***Data-limită de depunere a dosarelor pentru ocuparea funcţiei publice cu statut special vacante - 16.12.2019, ora 16 00***  Persoana de contact:  Vasile Jechiu, tel. 079553966  Liubovi Șpac, tel. (022)- 73-85-63  **Persoanele interesate vor depune personal dosarul de participare pentru ocuparea funcţiei publice cu statut special vacante la sediul Inspectoratului General pentru Situaţii de Urgenţă (mun. Chişinău, str. Gheorghe Asachi, 69, Direcţia resurse umane, bir.12), care va conţine următoarele acte:**   * copia buletinului de identitate; * copia autentificată notarial a actului de studii (diplomă, atestat) sau copia actului de studii însoţită de original şi copiile certificatelor de absolvire a cursurilor de perfecţionare profesională şi/sau de specializare; * copia şi originalul carnetului de muncă, după caz (dacă candidatul a fost/este angajat în cîmpul muncii); * caracteristica de la ultimul loc de muncă sau de la instituţia de învăţămînt (dacă candidatul nu a fost angajat în cîmpul muncii); * \* acordul privind testarea integrităţii profesionale şi monitorizarea stilului său de viaţă, testarea periodică a menţinerii aptitudinilor psihologice necesare pentru exercitarea atribuţiilor, testarea la poligraf în timpul efectuării controlului periodic sau selectiv al activităţii de serviciu, controlului special în privinţa sa, inclusiv prin accesarea datelor personale; * \* declaraţia pe proprie răspundere cu privire la faptul că:   a) nu are antecedente penale;  b) nu se află sub urmărire penală;  c) nu este membru al unui partid politic;  d) nu este privat de dreptul de a ocupa anumite funcţii sau de a exercita o anumită activitate ca pedeapsă principală sau complementară aplicată prin hotărîre judecătorească definitivă;  e) nu se află în conflict de interese (conform prevederilor [Legii nr.133 din 17 iunie 2016](lex:LPLP20160617133) privind declararea averii şi a intereselor personale);   * \* certificatul medical eliberat de comisia medicală specială a Ministerului Afacerilor Interne/autorităţii/instituţiei din subordine.   **\*(*Acordul, declaraţia şi îndreptarea la Comisia medicală specială se solicită la sediul Inspectoratului Genral pentru Situaţii de Urgenţă, Direcţia resurse umane.*** |
|  |